open-index/open-wikipedia-markdown huggingface dataset:
Penobskotas

**Penobskotas** () – upė Jungtinių Amerikos Valstijų šiaurės rytuose, Meino valstijoje (ilgiausia jos upė). Prasideda keletu upelių centrinėje valstijos dalyje – šios ištakos prasideda Apalačuose telkšančiuose ežeruose (Česankuko, Milinoketo, Pemodamkuko, Čamberleino). Ištakų ežerynai daug kur užtvenkti, sudarytos tvenkinių kaskados. Pagrindinės ištakos (Rytų Penobskotas ir Vakarų Penobskotas) susilieja šalia Ist Milinoketo. Toliau upė teka į pietus, įteka į Atlanto vandenyno Penobskoto įlanką ties Basksportu, sudaro estuariją.

Didžiausias intakas – Matavamkeagas (kairysis).

Upė laivuojama nuo Bangoro (37 km nuo žiočių). Seniau Penobskotas garsėjo lašišų žvejyba, tačiau dabar upės vanduo pajungtas hidroenergijos reikmėms. Žemupyje ir estuarijoje išplėtotas turizmas.

1603 m. upę tyrė anglų keliautojai, 1604 m. – prancūzų keliautojas Samuelis de Šamplenas. Pavadinta pagal indėnų penobskotų gentį. 1673–1759 m. upės slėnyje grūmėsi Britanijos ir Prancūzijos, o iki 1815 m. – britų ir amerikiečių pajėgos.

Pagrindiniai miestai prie Penobskoto: Milinoketas, Linkolnas, Bangoras, Vinterportas, Baksportas.

## Šaltiniai
Delmarvos pusiasalis

**Delmarvos pusiasalis** () arba tiesiog **Delmarva** – pusiasalis Jungtinių Amerikos Valstijų rytinėje pakrantėje, išsikišęs į Atlanto vandenyną tarp Česapyko įlankos rytuose bei Delavero upės, Delavero įlankos ir Atlanto vandenyno rytuose. Driekiasi iš šiaurės į pietus 290 km, plotis iki 110 km. Pusiasalis patenka į Delavero, Merilando ir Virdžinijos valstijų teritorijas (pavadinimas sukurtas pagal šių valstijų pavadinimus).

Pietinis pusiasalio galas (Keip Čarlzas) tiltais ir tuneliais (Česapyko įlankos tiltas-tunelis) per Fišermanso salą jungiasi su Norfolku (Virdžinija). Be to, pusiasalis su žemynu tiltu sujungtas ties Anapoliu. Šiaurėje pusiasalį nuo žemyno skiria Česapyko ir Delavero kanalas.

Verčiamasi paukštininkyste, žvejyba, turizmu, daržovių auginimu. Pagrindinis miestas – Solsberis (Merilandas). 2020 m. pusiasalyje gyveno ~818 tūkst. gyventojų.

## Šaltiniai
Mushedo ežeras

**Mushedo ežeras** () – ežeras Jungtinių Amerikos Valstijų šiaurės rytuose, Meino valstijoje, Piskatakviso apygardoje. Tai didžiausias Meino valstijos ežeras. Kranto linija labai vingiuota, ežere gausu salų (didžiausia – Šiugaro sala). Telkšo 312 m aukštyje, Longfelou kalnuose (Apalačų priekalnės). Pietvakariuose išteka Kenebeko upės ištakos.

Smarkiai raižytose ežero pakrantėse gausu poilsiui bei žvejybai tinkamų užutėkių. Pietinėje pakrantėje įsikūręs Grinvilio miestelis – pagrindinis kurortas ir akvaplanų uostas.

Mushedo („briedžio galvos“) pavadinimas ežerui suteiktas tariamai dėl jo vaizdo nuo Kineo kalno, iš kur ežero forma primena briedžio galvą arba susikūprinusį briedį.

## Šaltiniai
Makinako sąsiauriai

**Makinako sąsiauriai** () – sąsiaurių grandinė Jungtinėse Amerikos Valstijose, Mičigano valstijos šiaurėje, jungia Mičigano (vakaruose) ir Hurono (rytuose) ežerus. Svarbus vandens kanalas, jungiantis du iš Didžiųjų ežerų ir skiriantis Aukštutinį ir Žemutinį pusiasalius. Pagrindinis sąsiauris 5,6 km ilgio ir iki 90 m gylio. Visas vandens kelias – apie 50 km ilgio. Sąsiaurius kerta Makinako tiltas (pastatytas 1957 m.), po vandeniu nutiesti dujotiekiai ir naftotiekiai. Makinako sąsiauriuose yra keletas salų (Makinako, Boiz Blanko, Raundo), prie įėjimo – Biverio, Gardeno, Santa Helenos ir kt.

1634 m. sąsiaurius pasiekė pirmasis europietis – prancūzų keliautojas Žanas Nikolė. Per Makinako sąsiaurius ėjo svarbi prekybos kailiais trasa.

Pagrindiniai miestai prie sąsiaurių – Sent Ignasas, Makino Sitis, Šeiboganas.

## Šaltiniai
Česapiko įlanka

**Česapiko įlanka** arba **Česapyko įlanka** () – didžiausia įlanka Jungtinių Amerikos Valstijų rytinėje pakrantėje. Ilgis 311 km, plotis nuo 5 iki 40 km. Įsiterpusi tarp Šiaurės Amerikos žemyno ir Delmarvos pusiasalio. Su Atlanto vandenynu jungiasi sąsiauriu tarp Virdžinija Bičo ir Keip Čarlzo. Didžiausias gylis 48 m, laivakelio minimalus gylis 11 metrų. Rytiniai krantai žemi, pelkėti, vakariniai – daugiausia statūs.

Įlanka susidariusi vandenynui užliejus buvusias Saskvehanos upės žiotis. Kitos didesnės įtekančios upės – Džeimsas, Jorkas, Rapahanokas, Potomakas, Pataksentas, Vikomikas, Nantikokas, Čoptankas ir Česteris. Daugelis šių upių įteka sudarydamos plačias estuarijas. Kanalas jungia Česapiko įlanką su Delavero įlanka.

Didžiausi uostai prie Česapiko įlankos: Baltimorė, Hamptonas, Niuport Niusas, Portsmutas, Norfolkas. Per įlanką nutiesti du tiltai: Česapiko įlankos tiltas (ofic. Viljamo Prestono Leino tiltas, tarp Stevansvilio ir Anapolio) ir Česapiko įlankos tiltas-tunelis (tarp Virdžinija Bičo ir Keip Čarlzo).

1607 m. įlankos pakrantėje įkurta pirma europiečių kolonija Džeimstaunas. 1608 m. britų jūrininkas Džonas Smitas ištyrinėjo Česapiko įlanką, jos patogiose estuarijose pradėjo kurtis naujakuriai. Per 1812 m. karą, pro šią įlanką įsiveržė britų laivynas.

Iki XX a. antros pusės Česapiko įlanka pasižymėjo maistingais vandenimis, kuriuose gausiai veisėsi žuvys, vėžiagyviai ir kita jūros flora bei fauna. Nuo XX a. 8-ojo dešimtmečio dėl didėjančios taršos įlankos gyvoji gamta ėmė sparčiai skursti, sunyko žvejybinė ir rekreacinė įlankos reikšmė.

## Šaltiniai
Siméon Denis Poisson

**Simeonas Deni Puasonas** (; 1781 m. birželio 21 d. – 1840 m. balandžio 25 d.) – prancūzų matematikas, fizikas, astronomas. Dirbo statistikos, sudėtingos analizės, dalinių diferencialinių lygčių, variacijų skaičiavimo, analitinės mechanikos, elektros ir magnetizmo, termodinamikos, elastingumo ir skysčių mechanikos srityse.

## Šaltiniai
Robert Woodrow Wilson

**Robertas Vudras Vilsonas** (; g. 1936 m. sausio 10 d.) – JAV astrofizikas. 1964 m. kartu su Arnu Alanu Penziasu atrado reliktinį spinduliavimą, už tai 1978 m. buvo apdovanoti Nobelio fizikos premija.

## Šaltiniai
Arno Allan Penzias

**Arnas Alenas Penziasas** (; g. 1933 m. balandžio 26 d.) – JAV astrofizikas. 1964 m. kartu su Robertu Vudru Vilsonu atrado reliktinį spinduliavimą, už tai 1978 m. buvo apdovanoti Nobelio fizikos premija.

## Šaltiniai
Evangelista Torricelli

**Evandželista Toričelis** (; 1608 m. spalio 15 d. – 1647 m. spalio 25 d.) – italų fizikas ir matematikas. Galilėjaus mokinys ir barometro išradėjas.

## Šaltiniai
Rudolf Clausius

**Rudolfas Julijus Emanuelis Klauzijus** (; 1822 m. sausio 2 d. – 1888 m. rugpjūčio 24 d.) – vokiečių fizikas teoretikas, vienas termodinamikos kūrėjų. 1865 m. įvedė entropijos sąvoką.

## Šaltiniai
Hannes Alfvén

**Hanesas Olofas Josta Alvenas** (; 1888 m. vasario 17 d. – 1969 m. rugpjūčio 17 d.) – švedų fizikas ir astrofizikas. 1970 m. Nobelio fizikos premijos laureatas už darbus magnetohidrodinamikos srityje.

## Šaltiniai
ACF Fiorentina (moterys)

**moterų ACF Fiorentina** () – Italijos futbolo klubas iš Florencijos. Šis straipsnis apie moterų ekipą, rungtyniavusią aukščiausioje lygoje.

## Istorija

## Sezonai
; Pastarųjų metų sezonai

## Pasiekimai
;  **Serie A**
* **Čempionės (1)**: 2016–2017 m.
;  **Coppa Italia**
* **Nugalėtojos (2)**: 2016–2017, 2017–2018 m.
;  **Supercoppa Italiana**
* **Nugalėtojos (1)**: 2018 m.

## Apranga
; Sportinės aprangos pokyčiai.
* Namuose žaidžia tradicine apranga. 

## Komandos sudėtis
Atnaujinta: 2024 m. spalio 1 d.

## Išnašos

## Nuorodos
* [ Oficiali klubo svetainė]
* SOCCERWAY
* SOFASCORE
* FLASHSCORE
* Globalsportsarchive
Makinako sala

**Makinako sala** () – sala Jungtinėse Amerikos Valstijose, Mičigano valstijoje, Hurono ežero šiaurės vakariniame gale, prie Makinako sąsiaurio, jungiančio Hurono ir Mičigano ežerus. Plotas 9,8 km². Aukštis iki 270 m (Fort Holmsas; santykinis aukštis 97 m). 80 % teritorijos užima Makinako salos valstijos parkas. Salos kranto linijos ilgis 13 km. Didžiąją dalį paviršiaus dengia miškai. Krantai daug kur skardingi, yra klinties atodangų (Kaukiolių urvas, Arkos uola, Cukraus Galva).

2020 m. saloje gyveno 583 gyventojai. Didžiausia gyvenvietė – Makinakas (salos pietiniame krante). Turizmas. Saloje draudžiama naudotis automobiliais ir motociklais. Keleiviniai keltai kursuoja iš Makinako salos į Saint Ignasą ir Makino Sitį. Yra oro uostas, golfo aikštynas. Saloje būna kasmet liepą vykstančių Čikagos–Makinako regatų finišas. Yra atstatytas Makinako fortas, Viljamo Bomonto memorialas, Stiuarto namas-muziejus (buvę prekybos kailiais rūmai), viešbutis (nuo 1887 m.).

Makinako sala nuo seno buvo indėnų odžibvių (otavų) laidojimo vieta, vadinta *Michilimackinac* („didysis vėžlys“). XVII a. pr. salą pasiekė prancūzų keliautojai, o 1780 m. britai čia pastatė fortą. 1783 m. salą užvaldžius amerikiečiams, čia įkurta prekybos kailiais įmonės „American Fur Company“ būstinė. 1812–1815 m. salą buvo užėmę britai (1812 m. karas).


Mackinac Island, Michigan - 53815430274.jpg|Makinako miestelio centras
Arch Rock, Mackinac Island, MI (Taken on July 2024).jpg|Arkos uola
Mackinacsugarloaf.jpg|Cukraus Galvos kalnas
Fort Mackianc, 2014 n8.JPG|Fort Makinakas



## Šaltiniai
Michel Sogny

**Michel Sogny** (g. 1947 m. lapkričio 21 d.) – prancūzų pianistas, kompozitorius ir rašytojas, turintis vengrų šaknų. Jis sukūrė naują požiūrį į fortepijono mokymą. Jo metodas leido daugeliui įvairaus amžiaus mokinių mėgautis šio instrumento praktikavimu, nes fortepijono grojimas paprastai laikomas nepasiekiamu, jei nėra mokomas vaikystėje.

## Biografija
Michel Sogny mokėsi École Normale de Musique de Paris, kur studijavo fortepijoną Jules Gentil ir Yvonne Desportes vadovaujamas. Jis turi psichologijos magistro laipsnį, literatūros bakalauro laipsnį ir filosofijos daktaro laipsnį, kurį įgijo Sorbonos universitete 1974 m., vadovaujamas Vladimir Jankélévitch. Michel Sogny yra SOS Talents fondo įkūrėjas.

Kartu su Valéry Giscard d'Estaing ir Franz Liszt proanūke Blandine Ollivier de Prévaux, Sogny buvo vienas iš Franz Liszt Prancūzijos asociacijos steigėjų.

## Michel Sogny fortepijono metodas
Sogny metodologija dėstoma jo mokyklose Paryžiuje ir Ženevoje. Nuo 1974 m. daugiau nei 20 000 mokinių įvaldė fortepijoną naudodamiesi Sogny metodu.

Metodą sudaro du pagrindiniai komponentai: Didaktiniai darbai – Prolegomenai, kurie yra maži pratimai. Prolegomenai ugdo muzikinio simfonizmo ir garso suvokimą. Antroji kryptis susideda iš etiudų ciklo, kur dėmesys sutelkiamas į techninių įgūdžių, tokių kaip rankų gestai ir pozicijos, tobulinimą.

Viena iš Sogny mokinių, pradėjusi mokytis skambinti fortepijonu jau būdama suaugusi, buvo prancūzų kalbos profesorė Michel Paris. Baigusi Sogny 4 metų metodologijos kursą, būdama 30 metų, ji surengė solinį koncertą Théâtre des Champs-Élysées, globojamą Kultūros ministerijos.

Kita sėkminga Michel Sogny mokinė buvo Claudine Zévaco, kuri koncertavo Théâtre des Champs-Élysées 1983 ir 1984 metais.

1981 m. Senatas oficialiai kreipėsi į kultūros ministrą Jack Lang, kad būtų aptartas Michel Sogny metodologijos įdiegimas visoje Prancūzijoje.

## Šaltiniai

## Svetainės
* Michel Sogny Official Website
* Michel Sogny, l’art de la résilience Le Figaro
* Michel Sogny Academy 
* Michel Sogny Personal Website
* SOS Talents Foundation
* Works at Artchipel
* laflutedepan.com
Bebrų sala (JAV)

**Bebrų sala** arba **Biverio sala** () – sala Jungtinėse Amerikos Valstijose, Mičigane, Mičigano ežero šiauriniame gale, netoli Makinako sąsiaurių pradžios. Plotas – 145 km². Salos ilgis 21 km, plotis 3–11 km. Vakarinė ir pietinė salos pusės miškingos, paskelbtos Bebrų salos laukinės gamtos tyrimų zona. Yra keletas nedidelių ežerų. Aukštis iki 212 m.

2020 m. Bebrų saloje gyveno 616 žmonių. Administraciškai priklauso Šarlevojaus apygardai. Pagrindinė gyvenvietė – Sent Džeimsas (salos šiaurėje). Verčiamasi turizmu (populiari žūklė, medžioklė, plaukiojimas valtimis). Kelto linija į Šarlevojų.

Indėnai odžibviai salą vadino „bebryne“ (*amikwag-endaad*). Šį pavadinimą pritaikė salą pasiekę prancūzai (pavadino *Île du Castor* – 'bebrų sala'), kurie čia įsteigė gyvenvietę (gyvavo iki 1603 m.). 1847 m. saloje įsikūrė mormonų dvasinis vedlys Džeimsas Džesis Strangas, kuris kartu su pasekėjais čia bandė įkurti teokratinę karalystę. 1856 m. neapsikentę Strango tironiško valdymo, mormonai sukilo, ir bandė jį nužudyti. Strangui mirus, žlugo ir jo „Mormonų karalystė“. Vėliau Bebrų saloje įsikūrė airių žvejai, žvejoję žuvinguose aplinkiniuose vandenyse.


Beaver Head Light Station.jpg|Švyturys
Iron-Ore-Bay-Beaver-Island.jpg|Airon Oro įlanka
Mormon Print shop.JPG|Bebrų salos istorijos muziejus ir mormonų krautuvė


## Šaltiniai
Mostyska

**Mostyska** () – miestas vakarų Ukrainoje, Lvovo srityje, Javorivo rajone. 2024 m. duomenimis jame gyveno 9044 žmonės.

## Istorija
1340 m. Mostyską kartu su Raudonąja Rusia aneksavo Lenkijos karalius Kazimieras III Didysis, ir gyvenvietė daugiau kaip 400 metų, iki pirmojo Abiejų Tautų Respublikos padalijimo 1772 m., priklausė Lenkijai. Priklausė Rusios vaivadijai. 1404 m. karalius Jogaila suteikė jai Magdeburgo miesto teises. Per totorių, turkų ir valakų antpuolius miestelis kelis kartus smarkiai nukentėjo ir buvo sugriautas. XVIII a. pabaigoje, kai Mostyska priklausė Austrijai, joje gyveno 2200 gyventojų, tarp kurių buvo didelė žydų mažuma.

1939 m. rugsėjo pabaigoje, per invaziją į Lenkiją, miestas buvo užimtas Raudonosios armijos. Tūkstančiai gyventojų buvo ištremti į Sibirą. 1941 m. birželį miestą užėmė Vermachtas, o vokiečiai jį kontroliavo iki 1944 m. liepos mėn. 1945 m. rudenį prasidėjo lenkų deportacija arba vadinamoji repatriacija, kuri truko iki 1948 m.

Šiandien Mostyska yra vienas pagrindinių lenkų tautinės mažumos centrų Ukrainoje. 1989 m. atidarytas Lvovo krašto lenkų kultūros draugijos regioninis biuras. 2002 m. atidaryta vidurinė mokykla lenkų kalba, kurioje mokosi 250 mokinių.

Iki 2020 m. liepos 18 d. Mostyska buvo Mostysko rajono administracinis centras. Vykdant Ukrainos administracinę reformą, pagal kurią Lvovo srities rajonų skaičius sumažėjo iki septynių, šis rajonas 2020 m. liepos mėn. buvo panaikintas, o jo teritorija prijungta prie Javorivo rajono.

## Demografiniai duomenys
2001 m. miesto tautinė sudėtis buvo tokia:

* Ukrainiečiai: 79,32 %
* Lenkai: 18,84 %
* Rusai: 1,42 %
* Baltarusiai: 0,18 %
* Kiti: 0,24 %

## Išnašos
7-asis Lietuvos totorių pulkas

**7-asis Lietuvos totorių pulkas** (7-asis Lietuvos Didžiosios Kunigaikštystės totorių pulkas, ) – Lietuvos Didžiosios Kunigaikštystės kariuomenės kavalerijos dalinys, pulkas, egzistavęs Abiejų Tautų Respublikos laikotarpio pabaigoje, formuotas daugiausiai iš Lietuvos totorių. Taip pat žinomas kaip *Aleksandro Ulano totorių pulkas* arba *2-asis totorių pulkas*.

## Organizacija, formavimas ir raida
Pulkas buvo suformuotas 1792 m. gegužės mėn. Prasidėjus 1792 m. karo su Rusija veiksmams, daugelis 4-ojo Karūnos priešakinės sargybos pulko kareivių ir karininkų paliko pagrindinį padalinį, tapdami naujai sukurto 7-ojo totorių pulko branduoliu. Pulko dislokacijos vieta – Ivanava (dab. Baltarusija).

1792 m. spalį pulkas paskelbė prisijungiantis prie Targovicos konfederacijos. 1792 m. rugsėjo mėn. duomenimis, pulke buvo 500 etatų, iš kurių užpildytų buvo 409.

Pralaimėjus 1792 m. karą su Rusija, 1793 m. pradžioje pulkas buvo išformuotas, dalis karių buvo perkelti į kitus LDK kariuomenės pulkus. Šis procesas vyko 1793 metų balandžio 6 d. išformuojamo pulko vadas pulkininkas leitenantas A. Ulanas etmonui Simonui Kosakovskiui rašė, jog 1793 m. sausio mėn. į kitus dalinius buvo perkelti 146 kariai, tačiau jo paties ir dar vienuolikos pulko karininkų į kitus dalinius nepriėmė.

## Pulko kariai
Pulko vadovybės etatų sąrašą reglamentavo karinės tarnybos statutas, pagal kurį pulko štabą sudarė: pulkininkas (pilko vadas), pulkininkas leitenantas (pulko vado pavaduotojas), du majorai, kvartermeisteris (intendantas), auditorius, du adjutantai, keturi kapitonai (vėliavų vadai), keturi štabo kapitonai, aštuoni leitenantai (poručikai) ir aštuoni puskarininkiai (praporščikai).

* pulkininkas – Aleksandras Mustafa Ulanas
* kvartermeisteris – Aleksandras Jablonskis
Karių algą reglamentavo 1717 m. etatas (kariuomenės nuostatai), kuriame buvo numatytos algų porcijos ir dalinių nuolatinės dislokacijos vietos su gaunamų algų šaltiniais, vadinamosios konsistencijos. Tautinio autoramento daliniuose – husarų, petihorų ir lengvosiose vėliavose – karininkai gaudavo kelių kareivių algai lygų atlyginimą: pulkininkas gaudavo 12 porcijų algą, leitenantas - 6, o iš kiekvienos porcijos buvo išlaikomi du kariai – draugas ir eilinis.

## Uniformos
Pulko karininkai ir kariai dėvėjo raudonas kepures (čapkas) su be balta plunksna ir juoda ėriuko vilnos juosta. Pagrindinis uniformos akcentas – baltas švarkas su kairiu baltu antpečiu (epoletu). Balnai – raudoni, su baltu apvadu.

## Bibliografija

* 
* 
* 
* Norris, Harry (2009). *Islam in the Baltic: Europe’s Early Muslim Community*. Tauris Academic Studies. .
* Rospond, Vincent W. (2013). „Tartar Regiment of Alexander Ulano – a.k.a. 7th Regiment of Tartars of the Grand Duchy of Lithuania (7 Pulk Tartarski Wielkiego Ksiestwa Litewskiego)“. *Commonwealth Armies of the Partitions 1770–1794*. Great Britain: Osprey Publishing. .

## Išnašos
Koplio medalis

**Koplio medalis** – prestižiškiausias Karališkosios draugijos apdovanojimas, skiriamas „už ilgalaikius, išskirtinius pasiekimus bet kurioje mokslo srityje“. Skiriamas pakaitomis tarp fizinių mokslų arba matematikos ir biologijos mokslų. Tai seniausias Karališkosios draugijos suteikiamas medalis ir tuo pačiu seniausias išlikęs mokslinis apdovanojimas pasaulyje. Pirmą kartą įteiktas 1731 m. Stephen Gray už „naujus elektrinius eksperimentus, kaip paskatinimas esant visada pasirengusiam savo atradimais ir patobulinimais suteikti paslaugą Draugijai šioje gamtos žinių srityje“. Medalis pagamintas iš paauksuoto sidabro ir kartu įteikiama 25 000 svarų sterlingų piniginė premija.

## Šaltiniai
Servanteso premija

**Servanteso premija** – literatūros premija, kasmet teikiama Ispanijos ir Lotynų Amerikos šalių autoriams, rašantiems ispanų kalba. Premiją 1975 m. įsteigė ir kitais metais pradėjo teikti Ispanijos švietimo, kultūros ir sporto ministerija.

## Šaltiniai
MV Dali

**MV Dali** – Neopanamax klasės konteinerinis laivas, 2015 m. pagamintas Pietų Korėjos kompanijos „HD Hyundai Heavy Industries“. 

Laivas užsakytas 2013 m. gegužės 14 d., o 2015 m. pradėtas naudoti. Laivui vardas duotas nuo ispanų dalininko Salvadoro Dali.

Nuo 2015 iki 2016 m. laivas buvo registruotas Maršalų salose, o nuo 2016 – Singapūre.

## Fransio Skoto Ki tilto avarija
2024 m. kovo 26 d. Dali laivas išplaukė iš Baltimorės uosto su 4 700 konteinerių kroviniu. Krovinio užsakovas buvo „Maersk“ įmonė. Laive buvo 22 įgulos nariai ir 2 kapitonai. Iš karto po išplaukimo laivas prarado variklio galią, tačiau suspėjo išsiųsti nelaimės signalą. Netrukus laivas susidūrė su Fransio Skoto Ki tiltu, o dalis jo konstrukcijos užkrito ant laivo denio.

Per susidūrimą buvo apgadinta 13 konteinerių, du iš jų įkrito į vandenį. Iš viso kai kuriuose gabentuose konteineriuose buvo apie 764 t pavojingų medžiagų: pirmiausia ėsdinančių ir degiųjų (įskaitant ličio baterijas) bei 9 klasės medžiagų. Buvo apgadintas laivo korpusas virš vaterlinijos. Laivo priekį sugniuždė ir jį prispaudė prie kanalo dugno nukritusios tilto perdangos ir atramos konstrukcijos (apskaičiuota, kad nuo 3 000 iki 4 000 t svorio nuolaužų). Laivas išliko nelaidus vandeniui, o laivybos kompanija iš pradžių tvirtino, kad vanduo nebuvo užterštas tiesiogiai iš laivo. Gelbėtojai aplink laivą įrengė 730 m ilgio vandens apsaugą nuo teršalų po to, kai vandens kelyje buvo aptikta nutekėjusios alyvos pėdsakų.

2024 m. birželio 25 d. laivas buvo nuplukdytas į Norfolko laivų dirbtuves remonto darbams.

## Šaltiniai
Pietų Korėjos futbolo varžybos 2024 m.

**[[Pietų Korėja|Pietų Korėjos]] futbolo varžybos [[2024]] m.**
*  prasidėjo prasidėjo 2024 m. vasario mėn., o baigėsi 2024 m. lapkričio mėn.
* s turnyras prasidėjo 2024 m. vasario d., o finalo rungtynės vyko 2024 m. lapkričio d.

## 2024 m. K League 1
* **K League 1** – aukščiausioji futbolo lyga.
* 2024 m. dalyvavo 12 komandų.
### Galutinė lentelė
* Ulsan Hyundai tapo čempionais penktąjį kartą klubo istorijoje. 

* Gimcheon Sangmu klubas, priklausantis kariškiams, negali dalyvauti AFC turnyruose.

## Pereinamosios rungtynės
### Kova dėl išlikimo
----

----

* **Bendras dviejų rungtynių buvo 6-5 [[Daegu FC|Daegu]] klubo naudai. Klubas išsaugojo vietą stipriausioje šalies lygoje.**
----

### Kova dėl išlikimo
----

----

* **[[Jeonbuk Hyundai Motors]] nugalėjo varžovus bendru dviejų rungtynių rezultatu 4-2 ir išsaugojo vietą stipriausioje šalies lygoje.**
-----

## 2024 m. K League 2
* **K League 2** – antros pakopos, profesionali futbolo lyga.
* 2024 m. dalyvavo 13 komandų.
### Galutinė lentelė
* FC Anyang tapo K League 2 nugalėtojais ir iškopė į K League 1.
				
* Šaltiniai: Soccerway duomenų bazė ir oficiali Ka lygos svetainė

## 2024 m. [[Pietų Korėjos futbolo taurė]]
### Finalo rungtynės
* 2024 m. finalas vyko Sangamo stadione (, ), Seule.
----

* **[[Pohang Steelers]] palaužė varžovus po pratęsimo rezultatu 3-1 ir iškovojo taurę.**
----

----

## Šaltiniai
 

## Nuorodos
; RSSSF duomenų bazė
* RSSSF 2024 m. sezonas
* RSSSF Taurės turnyrai
; SOCCERWAY
Adolf Heinrich von Arnim-Boitzenburg

**Adolfas Heinrichas fon Arnimas-Boicenburgas** (, 1803 m. balandžio 10 d. – 1868 m. sausio 8 d.) – prūsų politikas. Per 1848 m. revoliuciją dešimt dienų ėjo pirmojo Prūsijos ministro pirmininko pareigas.

## Biografija
Gimė Prūsijos karalystės sostinėje Berlyne. Jo tėvai išsiskyrė, kai jam buvo treji.

1825 m. baigęs studijas Berlyne ir Getingene, jis įstojo į Prūsijos gvardijos ulonų pulką kaip vienerių metų savanoris, o vėliau pradėjo dirbti valstybės tarnyboje Berlyno aukščiausiajame teisme.

1830 m. jis buvo paskirtas Ukermarkės apygardos vyriausiuoju administraciniu pareigūnu. 1833 m. tapo Štralzundo vyriausybės regiono viceprezidentu. Po metų pradėjo eiti Acheno regiono prezidento pareigas. 1840 m. Arnimas-Boicenburgas tapo aukščiausiuoju Poznanės didžiosios kunigaikštystės prezidentu. 1848 m. prasidėjus revoliucijai, jo paslaugų vėl prireikė, todėl nuo 1848 m. kovo 19 d. jis ėjo pirmojo Prūsijos ministro pirmininko ir užsienio reikalų ministro pareigas. Tačiau po kelių dienų vėl atsistatydino, kai karalius nusprendė pats vadovauti nacionaliniam judėjimui.

Jis buvo įvairių Vokietijos žemės parlamentų, pavyzdžiui, Frankfurto, narys.

Mirė 1868 m. sausio 8 d. Brandenburge, būdamas 64 metų, nuo vidurių šiltinės.

Arnimas ir šiandien žinomas dėl savo, kaip Prūsijos vidaus reikalų ministro, komentarų apie Henriko Heinės kūrinį „Silezijos audėjai“. Pranešime karaliui Frydrichui Vilhelmui IV jis kūrinį apibūdino kaip „maištingu tonu parašytą ir nusikalstamais teiginiais užpildytą kreipimąsi į vargšus žmones“. Tuomet Prūsijos karališkasis apeliacinis teismas įsakė uždrausti poemą, todėl 1846 m. jos deklamatorius buvo nuteistas kalėti.
## Išnašos

## Šaltiniai

* Arnim, 6. Adolf Heinrich von A.-Boitzenburg, Nordisk familjebok, 1904
Amerikos muzikos apdovanojimai

**Amerikos muzikos apdovanojimai** arba **AMA** () – kasmetiniai JAV muzikos apdovanojimai, kuriuose nuo 2006 m. laimėtoją išrenka publika ir gerbėjai. Pirmasis transliuotojas – American Broadcasting Company, 2025 m. apdovanojimus rodys CBS transliuotojas.

## Šaltiniai
Konteinerinis laivas

**Konteinerinis laivas** – krovininis laivas, transportuojantis krovinius, pakrautus į standartizuotus konteinerius. Su kroviniais sveria 10–40 t, o labai didelių konteinerinių laivų keliamoji galia 25000-30000 tonų, greitis 25-30 mazgų.

Konteineriniai laivai kraunami 20 arba 40 pėdų dydžio konteineriais, todėl laivo talpa nusakoma ekvivalentinių vienetų skaičiumi TEU (, '20 pėdų ekvivalentinis vienetas') arba FEU (*forty feet equivalent unit*, '40 pėdų ekvivalentinis vienetas'). Laivas, į kurį pakraunama 1000 vnt. 40 pėdų ilgio konteinerių (arba 2000 vnt. 20 pėdų konteinerių), gali būti apibūdinamas kaip 1000 FEU arba 2000 TEU. Krovinių konteinerių klasifikacija, matmenys, svoriai apibrėžiami tarptautiniais ISO standartais. Krovos darbus vykdo specializuoti konteineriniai kranai.

Konteineriniai laivai skirstomi pagal dydžio kategorijas. Didžiausi yra Panamax ir ULCV (ekstra dydžio) kategorijų laivai. Panamax laivų dydį riboja Panamos kanalo šliuzų pralaidumo galimybės. Dėl kanalo išplėtimo projektų atnaujinti terminai Post-Panamax, Neo–Panamax. Pastaraisiais metais apie 90 % nebirių krovinių pasaulyje gabenama konteineriniais laivais, iš kurių didžiausias nuo 2023 m. gali gabenti per 24 000 TEU. Didžiausi konteineriniai laivai yra apie 400 m ilgio ir gabena krovinius, atitinkančius šešiolikos–septyniolikos krovininių laivų, plaukiojusių prieš Antrąjį pasaulinį karą, pajėgumą.

Pirmieji laivai, skirti gabenti standartizuotus krovinių vienetus, buvo pradėti naudoti XVIII a. pabaigoje Anglijoje. 1766 m. James Brindley suprojektavo laivą „Starvationer“, pritaikytą pakrauti 10 medinių konteinerių su anglimi, kuri buvo plukdoma Bridžvaterio kanalu į Mančesterį. 1931 m. vasario mėn. išplaukė pirmasis pasaulyje konteinerinis laivas „Autocarrier“, kuriame buvo 21 vieta Jungtinės Karalystės Pietų geležinkelio konteineriams.

## Šaltiniai
MTV vaizdo klipų apdovanojimai

**MTV vaizdo klipų apdovanojimai** arba **VMAs** () – MTV kanalo organizuojami geriausio muzikinio vaizdo klipo apdovanojimai. MTV vaizdo klipų apdovanojimų ceremonija dažnai vadinama kaip „Supertaurė“ jaunimui, kadangi kiekvienais metais pritraukia milijonus paauglių iki 20 metų.

Taylor Swift - daugiausia apdovanojimų pelniusi solo atlikėja MTV vaizdo klipų apdovanojimų istorijoje, 2009–2024 m. laimėjo 30 trofėjų, įskaitant rekordinius 5 metų VMA vaizdo įrašus  ("Bad Blood", "You Need To Calm Down", All Too Well: The Short Film, "Anti-Hero" and "Fortnight").

## Šaltiniai
Gala FC Makao

: Nemaišyti su Mill Creek’s Gala FC ir kitais klubais, pavadinimuose naudojančiais žymenis Gala arba Makao.

**„Gala FC Macau“** () – Makao futbolo klubas. Dar žinomas kaip **Jia Chua**.

## Istorija
2007 m. įkurtas klubas. Kitados rungtyniavo Antrame divizione (II). Klubas 2024 m. sezone rungtyniavo Elito lygoje. Po pirmojo etapo liko septintoje vietoje ir pateko į silpnųjų grupę. Antrame etape tarp silpnųjų komandų buvo stipriausi ir galutinėje ekipų rikiuotėje užėmė septintą vietą.

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* SOCCERWAY 
* FLASHSCORE
* Transfermarkt
* Globalsportsarchive
Karolio Didžiojo apdovanojimas

**Karolio Didžiojo apdovanojimas** – tarptautinis apdovanojimas, skiriamas kasmet už ypatingus nuopelnus Europos idėjai ir vienybei.

2013 m. Karolio Didžiojo apdovanojimas buvo skirtas Lietuvos prezidentei Daliai Grybauskaitei už Lietuvos indėlį siekiant Europos Sąjungos vienybės ir visos Europos ekonominio stabilumo.

2023m. antrąją vietą dalinosi Lietuviškos organizacijos AY institutas projektas "Mobilus klimato muziejus" ir "European correspondent" iš Nyderlandų. [2]

2024m. tas pats AY institutas buvo apdovanotas pirmąja vieta už projektą   "Sisterhood pathways".

## Šaltiniai
2. . Charlemamagne prize winners
Gabriel Lippmann

**Gabrielis Žonasas Lipmanas** (*Jonas Ferdinand Gabriel Lippmann*; 1845 m. rugpjūčio 16 d. – 1921 m. liepos 12 d.) – žydų kilmės prancūzų fizikas. Nobelio fizikos premijos laureatas už spalvotosios fotografijos metodą grindžiamą šviesos interferencija.

## Šaltiniai
Makao futbolo varžybos 2024 m.

**[[Makao|Makao]] futbolo varžybos [[2024]] m.**
*  prasidėjo prasidėjo 2024 m. vasario 22 d., baigėsi 2024 m. rugpjūčio 3 d.
* s turnyras prasidėjo 2024 m. , o finalas įvyko 2024 m. 

## 2024 m. Elito lyga
* **Elito lyga** – pirmos pakopos pirmenybės, elito divizionas, aukščiausioji futbolo lyga.
* 2024 m. dalyvavo 10 komandų. Benfica de Macau iškovojo čempionų titulą.

### Turnyrinė rikiuotė
* Po pirmojo etapo Elito lyga perskirta į dvi dalis. Komandos toliau kovojo dėl apdovanojimų stipriųjų grupėje, o likusios – dėl išlikimo silpnųjų grupėje. 
; Turnyrinė padėtis po pirmojo etapo

; Stipriųjų grupė

; Silpnųjų grupė

## [[Makao futbolo taurė]]
* 2024 m. taurės turnyro *(2024 Taça de Macau)* fianlo rungtynės įvyko 2024 m. rugpjūčio 10 d. 
#### Rungtynės dėl trečios vietos
----

* **[[Chao Pak Kei]] sutriuškino varžovus rezultatu 5-0 ir iškovojo trečią vietą turnyre.**
----

#### Finalo rungtynės
----

* **[[Gala FC Makao|Gala]] nugalėjo varžovus rezultatu 2-0 ir iškovojo šalies futbolo taurę.**
----

## Šaltiniai

## Nuorodos
* Elito lyga (pagal Soccerway) 
* Taurės turnyras
* Flashscore
Laivas su oro pagalve

**Laivas su oro pagalve** arba **aerodinaminis laivas** – aerostatinio tipo laivas, galintis plaukti žeme, vandeniu, purvu, ledu ir įvairiais kitais paviršiais. Laivai pagrįsti oro pagalvės principu ir naudoja ventiliatorius, kurie sudaro slėgio skirtumą tarp laivo dugno ir viršugalvio paviršiaus, susidaręs oro srauto judėjimas varžyja orlaivį ir jis geba judėti į priekį arba atgal.

Pirmasis praktinis laivo su oro pagalve dizainas sukurtas pagal britų išradimą šeštajame dešimtmetyje. Šiandien visame pasaulyje naudojami kaip specializuoti pagalbos, pakrančių apsaugos, karinių ir tyrimų, bei sporto ar keleivių gabenimo transporto priemonės.

Didžiausias pasaulyje civilinis laivas su oro pagalve – The BHC SR.N4 Mk.III, ilgis 56,4 m, svoris 310 tonų, talpina 418 keleivių ir 60 lengvųjų automobilių.

## Šaltiniai
Titanas (laivas)

**Titanas** buvo apžvalginis povandeninis laivas, sukurtas JAV turistinės kompanijos „OceanGate“. Tai buvo pirmasis turistinis povandeninis laivas, galėjęs panerti į 4 km gylį ir pirmasis sukurtas povandeninis laivas, galėjęs gabenti žmones, kurio korpusas pagamintas iš titano ir anglies pluošto kompozitinių medžiagų.

Mintis sukurti tokį laivą kilo 2016 m. „OceanGate“ vadovui Stockton Rush, kai jis sugalvojo gabenti turistus iki Titaniko nuolaužų.

2018 m. buvo sukurtas laivas Titanas ir atlikti pirmieji bandymai leistis link Titaniko. 2021 m. buvo pakeistas laivo korpusas ir pradėta gabenti mokamus turistus iki Titaniko nuolaužų.

Pirmą 2023 m. planuotą ekskursiją birželio 18 d. Titanas su 5 keleiviais nėrė link Titaniko nauolaužų. Laivą pilotavo „OceanGate“ įkūrėjas Stockton Rush. Praėjus kelioms valandoms po suplanuoto, bet neįvykusio pakilimo pagrindinis laivas „Polar Prince“ paskelbė nelaimės signalą ir prasidėjo Titano paieškos.

2023 m. birželio 22 d. oficialiai buvo patvirtinta, kad visi keleiviai yra žuvę, o Titanas sprogo nuo vandens slėgio. Tiksli priežastis vis dar tiriama, nors ekspertai mano, kad anglies pluoštas, naudotas korpusui sukonstruoti, galėjo įskilti nuo vandens slėgio.

## Šaltiniai
Pakrančių apsauga

**Pakrančių apsauga** arba **pakrantės apsauga** – tam tikros šalies jūrų saugumo organizacija. Sąvoka apima įvairaus pobūdžio organizacijas: nuo stipriai ginkluotų karinių pajėgų, atliekančių muitinės ir saugumo pareigas, iki savanorių organizacijos, kuriai pavesta atlikti paiešką ir gelbėjimą be teisėsaugos institucijų. Daugumoje šalių tipinės pakrančių apsaugos funkcijos skiriasi nuo karinio jūrų laivyno.

Lietuvoje pakrančių apsaugą vykdo Jūros ir pakrančių stebėjimo tarnyba, kuri yra Lietuvos Karinių jūrų pajėgų dalinys.

## Šaltiniai
Laivų statyba

**Laivų statyba** – mašinų pramonės šaka, apimanti laivų statyklas, laivų mechanizmus ir įrangą gaminančias įmones, laivų projektavimo ir konstravimo centrus.

## Istorija
Laivų statybos, kaip kolektyvinės žmonių veiklos, užuomazgos siekia senovės laikus, kai žmonės pradėjo plaukioti vandenimis dideliais plaustais, valtimis ir laivais. Laivų statyba buvo sukurta Senovės Egipte, Finikijoje bei Kinijoje. Viduramžiais laivai daugiausia buvo statomi Bizantijoje, Viduržemio jūros ir Šiaurės Europos šalyse ir Rusijoje. XV-XVI a. laivų statyba pradėjo intensyviai vystytis Portugalijoje ir Ispanijoje, vėliau ir Anglijoje, Olandijoje, Prancūzijoje ir kitose šalyse.

### Lietuva
Lietuvoje laivų statyba pradėta plėtoti IX – XI a., pirmieji laivai pradėti statyti Kuršių marių pakrantėse ir Nemuno aukštupyje.
  
1857 m. Klaipėdoje įkurta pirmoji laivų statybos ir remonto įmonė *Lindenau ir Co*.

## Šaltiniai
AKSE Bersatu

**„AKSE Bersatu Football Club“** () – Brunėjaus futbolo klubas iš Setijos.

## Istorija
Klubas įkurtas 2012 m. Kitados žaidė regioninėse lygose. Nuo 2023 m. sezono rungtyniavo aukščiausioje šalies lygoje.

Po 2024–2025 m. sezono pasitraukė iš čempionato.

## Pasiekimai

## Sezonai
; Pastarųjų metų sezonai

Šaltiniai:

## Sudėtis
Atnaujinta: 2024 m. rugsėjo 19 d.

## Išnašos

## Nuorodos

* [Oficiali svetainė]
* Globalsportsarchive
BAKES FC

**„BAKES Football Club“** arba **Kelab Bola Sepak Bahtera Kemudi Sekawan** () – Brunėjaus futbolo klubas iš šalies sostinės Bandar Seri Begavano.

## Istorija
Klubas įkurtas 2005 m. Kitados vadinosi **PSUT-KHEDN** ir žaidė regioninėse lygose. 

2023 m. sezone rungtyniavo aukščiausioje šalies lygoje. Užėmė tryliktą vietą. 2024 m. liepos 10 d. klubo vadovybė paskelbė, kad traukiasi iš čempionato.

## Pasiekimai

## Sezonai
; Pastarųjų metų sezonai

Šaltiniai:

## Išnašos

## Nuorodos
* [Oficiali svetainė]
* Globalsportsarchive
JL (el. sportas)

**Justinas Lekavičius** (g. ), geriau žinomas slapyvardžiu **jL** – Lietuvos profesionalus „Counter-Strike 2“ žaidėjas, rungtyniaujantis „Natus Vincere“ komandoje.

Jis yra vienintelis lietuvis, kada nors laimėjęs didžiausią metų „Counter-Strike“ renginį, vadinamąjį „Major“ čempionatą.

## Karjera
Lekavičiaus pirmoji profesionali komanda buvo ispanų „MAD Lions“, su kuria jis pasirašė sutartį 2021 m. gruodžio 23 d. Tų pačių metų spalį komandai kurį laiką pavyko įsitvirtinti tarp 30 stipriausių komandų pagal HLTV, tačiau sausį komanda iškrito iš trisdešimtuko. Po tokių rezultatų organizacija nusprendė nutraukti savo veiklą „Counter-Strike: Global Offensive“ sferoje. Nepaisant to, žaidėjai ir toliau dalyvavo turnyruose, tačiau be organizacijos. Būtent šiuo laikotarpiu J. Lekavičius laimėjo savo pirmąjį svarbų turnyrą – „REPUBLEAGUE Season 3“, kurio finale įveikė „Fnatic“ ir pelnė 75 tūkst. dolerių.

2022 m. rugpjūčio 7 d. pasirašė sutartį su norvegų organizacija „Apeks“. Didžiausiame metų turnyre „Blast Paris Major 2023“ komanda užėmė 3–4 vietą, o pats jL šį turnyrą baigė su 1,01 reitingu.

2023 m. birželio 30 d. ukrainiečių organizacija „Natus Vincere“ (NAVI) pristatė savo naująją sudėtį, kurioje buvo įtrauktas ir Lekavičius. Tai buvo didelės komandos permainos, nes nauji komandos nariai iM ir AleksiB nemokėjo rusų kalbos, todėl komanda pakeitė bendravimo kalbą į anglų. Naujoji „NAVI“ tapo viena stipriausių žaidimo komandų, tačiau pirmąją didelę pergalę jie iškovojo „PGL CS2 Major Copenhagen 2024“ turnyre. „Natus Vincere“ tame turnyre nebuvo laikoma favorite laimėti, tačiau, nepaisant to, kad komanda neturėjo vieno geriausių žaidėjų s1mple, jai pavyko finale 2–1 įveikti „FaZe Clan“, o jL po turnyro buvo pripažintas kaip turnyro MVP. Turnyrą baigė turėdamas 1,22 reitingą ir tai buvo septintas geriausias rezultatas visame renginyje.

2024 m. liepos 21 d. jL padėjo „Natus Vincere“ laimėti dar vieną svarbų turnyrą – „Esports World Cup 2024“ finale 2–1 įveikė „G2 Esports“. 2024 m. rugsėjį laimėjo „ESL Pro League Season 20“ turnyrą, padėdamas „NAVI“ nugalėti „Eternal Fire“ komandą finalo serijoje 3–2. Už išskirtinį pasirodymą buvo išrinktas renginio MVP. 2025 m. sausį HLTV išrinko Lekavičių penktuoju geriausiu 2024 m. žaidėju.

2025 m. liepos 8 d. Lekavičius paskelbė, jog stabdo karjerą ir palieka pagrindinę komandos rikiuotę, o jo pareigas perima Makazze. Jis teigė, kad priėmė šį sprendimą, nes „buvo nepatenkintas savo pasirodymais ir norėjo padaryti pertrauką, kad galėtų susikoncentruoti į savo gerovę“.

## Pasiekimai

****''MVP*** — Naudingiausias žaidėjas,* *'EVP**' — Išskirtinai naudingas žaidėjas''
### Reitingai
* HLTV 20 geriausių žaidėjų topas: 5-oji vieta (2024 m.)
## Išnašos
Šv. Vito katedra

**Šv. Vito katedra**, pilnas pavadinimas **Šv. Vito, Vaclovo ir Vaitiekaus katedra** () – gotikinė Romos katalikų katedra Prahoje, Čekijoje. Tai didžiausi ir svarbiausi Čekijos katalikų maldos namai. Įsikūrusi Prahos pilies teritorijoje, kurioje yra daugelio Bohemijos karalių ir Šventosios Romos imperatorių kapai, katedra priklauso Čekijos vyriausybei, kaip Prahos pilies komplekso dalis. Katedros matmenys 124 m × 60 m, pagrindinio bokšto aukštis 102,8 m, priekinių bokštų 82 m, arkos aukštis 33,2 m.

## Šaltiniai
Čekijos Respublikos nacionalinė biblioteka

**Čekijos Respublikos nacionalinė biblioteka** – didžiausia ir seniausia Čekijos mokslinė biblioteka, esanti Prahoje. Pavaldi kultūros ministerijai. Turi apie 6 mln. dokumentų. Šiuo metu užsiregistravę 20 000 skaitytojų. Biblioteka daugiausiai saugo tekstus čekų kalba, tačiau saugoma ir senesnė medžiaga iš Turkijos, Irano ir Indijos. Bibliotekoje taip pat saugomos Karolio universiteto knygos.

## Šaltiniai
Arvono kalnas

**Arvono kalnas** () – kalnas Jungtinėse Amerikos Valstijose, šiaurės vakarų Mičigane, Aukštutiniame pusiasalyje, Huronų kalnų masyve. Aukštis – 603 m (aukščiausia Mičigano valstijos vieta). Stūkso 20 km į rytus nuo L’Anso, Baragos apygardoje, netoli Aukštutinio ežero kranto.

Netoli nuo Arvono kalno stūkso Kervudo kalnas, ilgą laiką laikytas aukščiausiu Mičigane – jo aukštis irgi 603 m (tačiau skaičiuojant pėdomis 1978 – t. y., viena pėda žemesnis nei Arvono kalnas).

## Šaltiniai
Sent Džozefas (Mičigano upė)

**Sent Džozefas** ( 'Šv. Juozapo upė') – upė Jungtinėse Amerikos Valstijose, Mičigane ir Indianoje. Prasideda Hilsdeilo apylinkėse vidurio pietų Mičigane, Bau Bizo ežere. Teka į vakarus daugiausia Mičigano valstijos teritorija, tačiau padaro kilpą per Indianą. Įteka į Mičigano ežerą tarp Sent Džozefo ir Benton Harboro.

Didžiausi intakai: Preiris, Faunas (kairieji), Pau Pau (dešinysis).

Ties Junion Sičiu Sent Džozefas patvenktas, upės vandenys naudojami vandens aprūpinimo reikmėms.

Pagrindiniai miestai prie upės: Hilsdeilas, Tri Riversas (Mičiganas), Elkartas, Mišavaka, Saut Bendas (Indiana), Nailsas, Benton Harboras, Sent Džozefas (Mičiganas).

Indėnai majamiai upę vadino Sakivasipiu (*Sakiwasipi, Ssaakiiweesiipiiwi*). 1679 m. prancūzai upei suteikė Majamių upės (*La Rivière des Miamis*) pavadinimą.

## Šaltiniai
Bukarešto devintukas

**Bukarešto devintukas** – organizacija, įkurta per dvišalį Rumunijos prezidento Klaus Iohannis ir Lenkijos prezidento Andrzej Duda susitikimą 2015 m. lapkričio 4 d. Bukarešte, Rumunijoje. Tai devynių Rytų ir Vidurio Europos šalių dialogo ir bendradarbiavimo platforma, skirta stiprinti euroatlantinį saugumą. Devintuko narės: Bulgarija, Čekija, Estija, Latvija, Lenkija, Lietuva, Rumunija, Slovakija, ir Vengrija.

## Šaltiniai
Latvijos okupacijos muziejus

**Latvijos okupacijos muziejus** – muziejus ir istorinė edukacinė įstaiga Rygoje, Latvijoje. Įkurtas 1993 m., siekiant eksponuoti artefaktus, archyvuoti dokumentus ir šviesti visuomenę apie XX a. 51 metų laikotarpį, kai Latvija nuosekliai buvo okupuota: Sovietų Sąjungos 1940–1941 m., nacistinės Vokietijos 1941–1944 m. ir 1944–1991 m. vėl Sovietų Sąjungos.

Muziejui priklauso ir „Kampinis namas“, kuriame 1940–1941 m. ir 1946–1991 m. veikė SSRS Valstybės saugumo komiteto būstinė.

Po 10 metų trukusių muziejaus rekonstrukcijos darbų 2022 m. birželio 1 d. visuomenei buvo atidaryta nauja nuolatinė ekspozicija.

## Šaltiniai
Jugoslavijos iširimas

**Jugoslavijos iširimas** – politinis procesas XX a. pabaigoje, kurio metu iširo Jugoslavijos socialistinė federacinė respublika (SFR). Formaliai šios federacijos iširimas vyko nuo 1991 m. birželio 25 d. iki 1992 m. balandžio 27 d. – jo metu iš federacijos pasitraukė Slovėnija, Kroatija, Bosnija ir Hercegovina bei Makedonija. Tokiu būdu iš Jugoslavijos SFR beliko Juodkalnija ir Serbija, kurios vis dar išlaikė Jugoslavijos pavadinimą kaip Jugoslavijos federacinė respublika iki 2003 m. Serbams nesutinkant dėl atsiskiriančių respublikų prasidėjo Jugoslavijos karai.

## Istorija

Jugoslavijos vardas atsirado baigiantis I pasauliniam karui, kai žlugus Austrijai-Vengrijai pietinių slavų tautos ėmė jungtis į bendrą valstybę. Iš pradžių ji buvo žinoma kaip Slovėnų, kroatų ir serbų valstybė, o nuo 1929 m. – Jugoslavijos karalystė. II pasaulinio karo metais dėl nacių ir fašistų įtakos ji eižėjo, bet neiširo, o 1945 m. buvo iš esmės politiškai reformuota kaip socialistinė valstybė – Demokratinė federacinė Jugoslavija, 1946 m. pervadinta kaip Jugoslavijos federacinė liaudies respublika, o nuo 1963 m. – Jugoslavijos socialistinė federacinė respublika. Šią komunistinę valstybę valdė kroatų kilmės politinis lyderis Josip Broz Tito. 1980 m. jam mirus, federacinė valdžia ėmė silpnėti, kilo ekonominiai ir politiniai neramumai.

1981 m. Kosovas, buvęs Serbijos respublikos sudėtyje, ėmė reikalauti autonomijos, prilygstančios respublikai, tačiau jo statusas nebuvo pakeistas. Žlungant komunistinei sistemai Europoje, ji žlugo ir Jugoslavijoje – 1990 m. daugpartiniuose rinkimuose Jugoslavijos respublikose vietoje komunistų laimėjo separatistinės jėgos. Visos respublikos ir teritorijos (išskyrus Serbiją ir jos dalį Voivodiną) ėmė skelbti referendumus dėl nepriklausomybės, kuriuose pritarimas siekė daugiau nei 90 proc. 1991 m. birželio 25 d. pirmosios savo nepriklausomybę paskelbė Kroatija ir Slovėnija, rugsėjo 25 d. – Šiaurės Makedonija. Galiausiai, ilgai delsusi dėl politinio spaudimo iš Serbijos, 1992 m. kovo 3 d. nepriklausomybę paskelbė Bosnija ir Hercegovina.

Dėl pasitraukusių respublikų nepriklausomybės nesutiko vienintelė respublika – Serbija, kurioje buvo ir visos federacijos sostinė Belgradas. Dėl to prasidėjo Jugoslavijos karai, trukę iki 1995 m.

## Išnašos

## Nuorodos
* The Breakup of Yugoslavia, 1990–1992 (State.gov)
* Yugoslavia, former federated nation 1929–2003 (Britannica.com)
Ligat Nashim

**Izraelio moterų lyga** (, ) – aukščiausias moterų Izraelio futbolo lygos divizionas. Čempionatą organizuoja Izraelio futbolo asociacija. Čempionės patenka į UEFA moterų čempionų lygos turnyrą.

## Istorija

Pirmoji moterų futbolo lyga buvo įkurta 1998 m. 1998–1999 m. sezone įvyko lygos debiutinis sezonas ir pirmosiomis Izraelio čempionėmis tapo Maccabi Haifa.

## Formatas
Lyga skirstoma į du divizionus: Pirmasis divizionas ir Antrasis divizionas.

Dalyvių skaičius kito. Būta dvylikos, dešimt dalyvių. O pastaruoju metu liko aštuonios komandos, kurios pirmame etape sužaidžia tarpusavyje, o vėliau lyga skeliama pusiau ir stipriųjų grupėje vyksta kova dėl apdovanojimų, o silpnųjų grupėje kovojama dėl išlikimo.

## Dalyvės (2024–2025 m.)

* Bnot Netanya 2023–2024 m. sezone tarp aštuonių dalyvių liko paskutinėje vietoje ir iškrito į žemesnį divizioną.

## Čempionės

* 1998–1999: Maccabi Haifa
* 1999–2000: ASA Tel Aviv University
* 2000–2001: Hapoel Tel Aviv
* 2001–2002: Maccabi Haifa
* 2002–2003: Maccabi Holon
* 2003–2004: Lygos kovos nutrauktos
* 2004–2005: Maccabi Holon
* 2005–2006: Maccabi Holon
* 2006–2007: Maccabi Holon
* 2007–2008: Maccabi Holon
* 2008–2009: Maccabi Holon
* 2009–2010: ASA Tel Aviv University
* 2010–2011: ASA Tel Aviv University
* 2011–2012: ASA Tel Aviv University
* 2012–2013: ASA Tel Aviv University
* 2013–2014: ASA Tel Aviv University
* 2014–2015: ASA Tel Aviv University
* 2015–2016: FC Ramat HaSharon
* 2016–2017: FC Kiryat Gat
* 2017–2018: FC Kiryat Gat
* 2018–2019: ASA Tel Aviv University
* 2019–2020: FC Ramat HaSharon
* 2020–2021: FC Kiryat Gat
* 2021–2023: FC Kiryat Gat
* 2022–2023: FC Kiryat Gat
* 2023–2024: FC Kiryat Gat
* 2024–2025: FC Kiryat Gat
* 2025–2026: TBA

## Šaltiniai

## Nuorodos
* [ svetainė (archyvas)] (anglų k.)
Keteringas (Ohajas)

**Keteringas** () – miestas JAV, Ohajo valstijoje, Montgomerio apygardoje. 2020 m. mieste gyveno 57 862 žmonės.

## Istorija
Teritorija, kurioje dabar yra Keteringo miestas, buvo apgyvendinta nuo XVII a. pabaigos iki XIX a. vidurio, daugiausia kaip dirbama žemė. 1952 m. lapkritį rinkėjai pritarė Keteringo kaimo įkūrimui. 1955 m. gyventojų skaičius išaugo iki 38 118, todėl kaimas galėjo pretenduoti į miesto statusą, kurį valstija oficialiai paskelbė birželio 24 d.

Miestas pavadintas išradėjo Čarlzo F. Keteringo (*Charles F. Kettering*), kuris čia gyveno nuo 1914 m. iki savo mirties 1958 m., vardu.

Nuo 1950-ųjų iki 1970-ųjų miesto gyventojų skaičius toliau augo. Šį augimą iš dalies lėmė tai, kad po Antrojo pasaulinio karo iš netoliese esančio Deitono pradėjo migruoti daugybė žmonių.

Nuo 1980-ųjų Keteringo gyventojų skaičius lėtai mažėjo dėl gyventojų senėjimo ir gamybos darbo vietų praradimo, tačiau per 2020 m. JAV gyventojų surašymą miestas pirmą kartą patyrė gyventojų skaičiaus augimą.

## Gyventojai

### 2020 m. gyventojų surašymas
2020 m. JAV gyventojų surašymo duomenimis, Parmoje gyveno 57 862 gyventojai. Iš jų 84,5 % buvo baltaodžiai, 5,3 % – afroamerikiečiai, 3,4 % – lotynoamerikiečiai, 1,9 % – azijiečiai, 0,1 % – indėnai, 8,0 % – mišrios rasės arba kiti.

### 2010 m. gyventojų surašymas
2010 m. JAV gyventojų surašymo duomenimis, mieste gyveno 56 163 žmonės. Jame gyveno 92,6 % baltaodžių, 3,3 % afroamerikiečių, 2,1 % bet kurios rasės lotynoamerikiečių, 1,3 % azijiečių, 0,2 % indėnų, 0,5 % kitokios rasės ir 2,1 % dviejų arba daugiau rasių žmonių. Mieste gyveno 47,7 % vyrų ir 52,3 % moterų.

## Miestai partneriai
Miestai, su kuriais Keteringas yra užmezgęs partnerystės ryšius:

*  Keteringas, Jungtinė Karalystė
*  Šteiras, Austrija

## Išnašos

## Nuorodos
* Oficialus miesto tinklalapis
Keteringas (reikšmės)

## Keteringas gali reikšti:

### Geografinę vietovę
* Keteringas – miestas Jungtinėje Karalystėje;
* Keteringas (Australija) – miestelis Australijoje;
* Keteringas (Merilandas) – gyvenvietė Jungtinėse Valstijose;
* Keteringas (Ohajas) – miestas Jungtinėse Valstijose;

### Aukštąją mokyklą
* Keteringo koledžas
* Keteringo universitetas

### Sporto klubą
* Kettering Town F.C.

### Žmogų arba charakterį
* Charles F. Kettering (1876 – 1958) – amerikiečių išradėjas;
Hapoel Ra'anana FC (moterys)

**Rananos „Hapoelis“** arba **Hapoel Ra'anana** () – Izraelio futbolo klubas iš Rananos. 

Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
2016 m. suburta moterų futbolo ekipa. 2022–2023 m. tapo Antrojo diviziono nugalėtojomis ir pateko į aukščiausią šalies lygą. 

Nuo 2023–2024 m. rungtyniavo stipriausioje Izraelio moterų futbolo lygoje.

## Pasiekimai
; Pirmasis divizionas (I):
*  **Čempionės (0)**: 

## Sezonai
; Pastarųjų metų sezonai

## Garsesnės žaidėjos
*  
*  
*  

## Išnašos

## Nuorodos
* Oficiali klubo svetainė
* SOCCERWAY (moterys)
* Globalsportsarchive (moterys)
Bnot Netanya FC

**moterų Netanijos „Bnot“** arba **Bnot Netanya** () – Izraelio futbolo klubas iš Netanijos. 

Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
2013 m. suburta moterų futbolo ekipa. 2013–2014 m. sezone užėmė antrą vietą Antrame divizione ir pateko į aukščiausią šalies lygą. 

2023–2024 m. sezone rungtyniavo Pirmame divizione (I), tačiau tarp aštuonių dalyvių liko paskutinėje vietoje ir iškrito į žemesnį divizioną.

## Pasiekimai
; Pirmasis divizionas (I):
*  **Čempionės (0)**: 

## Sezonai
; Pastarųjų metų sezonai

## Garsesnės žaidėjos
*  
*  
*  Tatiana Mason

## Išnašos

## Nuorodos
* Oficiali klubo svetainė
* [ SOCCERWAY] (moterys)
* Globalsportsarchive (moterys)